kardosdrur/scandi-wiki huggingface dataset:
2. Fußball-Bundesliga

2. Bundesliga er den næstbedste række i tysk fodbold lige efter 1. Bundesliga.

Med indførelsen af den øverste liga, 1. Bundesliga, i Vesttyskland i 1963, indførte man samtidig fem regionalligaer (Syd, sydvest, vest, nord og Berlin). Efter problemer med snyd og korruption besluttede man i 1973 at dele de fem regionalligaer op i to, en nordlig og en sydlig. Sammenlægningen af de fem regionalligaer i to førte dog til stort kaos og utilfredshed med fordelingen af pladserne. Langsomt blev kampene i de to 2. ligaer dog mere populære og tiltrak stadigt flere tilskuere.

I 1981 indførte man en ny samlet 2. Bundesliga for hele Vesttyskland. Med genforeningen af Tyskland blev 2. Bundesliga udvidet med 6 østtyske hold, og blev derfor igen delt op i to ligaer, en østlig og vestlig. Efter ønske fra klubberne vendte man dog tilbage til et-liga-systemet, hvilket i 92/93 førte til en sæson med 24 hold og over fyrre spilledage. Man indskrænkede dog de næste par år antallet af klubber, så det i 93/94 lå på 20 og i 94/95 kom ned på de nuværende 18.

I 90´erne har 2. bundesliga oplevet et tilskuerboom, og tilskuertal på over 20.000 er ikke usædvanligt, men snarere normalt.

Nuværende hold i 2. Bundesligaen 

Følgende hold deltager i 2. Bundesliga 2022-23.

Ligamestre 
Fed tekst markere at holdet rykkede op i denne sæson.

2. Bundesliga Nord (1974-81)

2. Bundesliga Syd (1974-81)

2. Bundesliga (1981-1991)

2. Bundesliga Nord (1991-1992)

2. Bundesliga Syd (1991-1992)

2. Bundesliga (1992-I dag)

Kilder 

 
Fodboldligaer
Fodbold i Tyskland
Hjuldampskibet Geiser

Hjuldampskibet Geiser var det første af flådens hjuldampskibe, der blev bygget i Danmark (Nyholm). Ligesom forgængeren Hekla var det velarmeret, blandt andet med to bombekanoner.

Tekniske data

Generelt 

 Længde: 49,5 m
 Bredde:  8,1 m 
 Dybdegående: 3,6 m
 Deplacement: 550 tons
 Fart: 9,6 knob  
 Bemanding: 118

Armering
 Artelleri: 2 styk 60 pund bombekanoner og 6 styk 18 pund kanoner.

Tjeneste 

 Søsat 1844 og færdigbygget 1845. Til rådighed for Postdirektoratet 1845-47. Deltog i treårskrigen 1848-50 og igen krigsudrustet 1863-65. I årene 1871-75 anvendt til troppetransport. Udgået 1879.

Eksterne henvisninger
 Hjuldampskibet Geiser i Den sorte Registrant 

Geiser
Hekla Park

Hekla Park er et idrætsanlæg beliggende på Lossepladsvej ved Amager Fælled, København, som består af to elleve-mands fodboldbaner. Anlægget blev officielt taget i brug den 9. august 2003  og benyttes primært til afvikling af fodboldkampe. Boldklubben Hekla, som idrætsanlægget er navngivet efter, spiller her deres hjemmebanekampe i lokalserierne under Københavns Boldspil-Union. Fodboldklubbens klubhus med omklædnings- og klubfaciliteter (bl.a stort fællesrum med bar) er tegnet af arkitekt Peter Voergaard og lokaliseret i den nordlige sektion.

Idrætsanlægget, en del af Team Sundby, er ejet af Vej & Park, mens administrationen og driften af anlæggets arealer og bygninger varetages af Fritid & Idræt-enheden under Kultur- og Fritidsforvaltningen og den politiske ledelse af Kultur- og Fritidsudvalget under Københavns Kommune siden 1. juli 2005 . Anlægget blev forinden varetaget af en brugerbestyrelse (BB) og den selvejende institution Københavns Idrætsanlæg (KI), som er blevet kommunaliseret.

Fodboldbanerne, vest for Amager Fælled, er anlagt ovenpå en tidligere losseplads, hvorpå der er lagt et net mellem den oprindelige overflade og det nye muldlag og græslaget øverst. Boldbanerne lå allerede færdige i efteråret 2001, men grundet en fordyrelse af byggeriet af Boldklubben Heklas klubhus fra 3,7 millioner til i sidste ende 4,3 millioner fra entreprenørens side af blev byggeriet forsinket og anlægget først indviet halvanden år senere. Boldbanerne på Lossepladsvej var omfattet af Landskabs- og Plejeplanen for Amager Fælled for årene 1998 til 2003, som muliggjorde en forbedring af Amager Fælleds biologiske, landskabsmæssige og rekreative værdier. Dog er der endnu ikke blevet etableret offentlig transport til boldbanerne.

Banetiderne for de to fodboldbaner tilknyttet Hekla Park er allerede fuldt besat. Overfor Hekla Park, på den anden side af Lossepladsvej, er der blevet anlagt boldfælleder, som imidlertidigt ikke kan reserveres af foreninger, men kan anvendes på lige fod af både fodboldklubber i DAI-rækkerne, Boldklubben Hekla og andre borgere. Boldfællederne blev først taget i brug i 2004 og senere kommer et eventuelt klubhus til.

Ekstern henvisning 
 Hekla Parks hjemmeside

Referencer 

Sport på Amager
Fodboldstadioner i Danmark
Bygninger, konstruktioner og anlæg i Tårnby Kommune
Hesten og drengen

Hesten og drengen er femte bog i C.S. Lewis' fantasy-serie Narnia-fortællingerne (treje i den kronologiske orden). Bogen er udgivet i 1954 og udkom første gang på dansk i 1969 på Frimods forlag, oversat af P. H. Lange, og blev 1982 genoversat af Niels Søndergaard og udgivet på Borgens Forlag.

Handling 
Historien starter i landet Calormen, som er naboland til Narnia. Tidsmæssigt foregår historien i den periode hvor de fire Pevensiebørn regerer i Narnia – dvs. det tidsrum der skildres i sidste kapitel af Løven, heksen og garderobeskabet. Hovedpersonerne er drengen Shasta, som møder den fornemme, talende hest Brihi-hinni-brinni-huhi-ha, og han får med det samme lov til at kalde hesten "Bri". Shasta er i fare for at blive solgt som slave, og hesten længes efter sit hjemland Narnia, hvorfra den blev taget som føl. Sammen begiver de to sig af sted på en farefuld flugt fra Calormen til det lille land Ærkenland mellem Calormen og Narnia.

På deres vej møder de pigen Aravis som også har en talende Narnia-hest – en hoppe ved navn Hrim med et noget mere ydmygt gemyt end den stolte Bri – og er på flugt fra Calormen, da hendes velhavende familie vil havde hende giftet hende væk.

Undervejs på deres flugt må de igennem Calormen's hovedstad Tashbaan, hvor børnene oplever mange farer og forhindringer før de kan fortsætte deres rejse. Og det viser sig hurtigt at deres rejse får større og vigtigere betydning end blot en almindelig flugt, for både dem selv og for landet Narnia.

Bemærkninger om bogen 
Bogen skiller sig ud fra de andre Narnia-fortællinger fordi den ikke omhandler mennesker fra vores verden, som opdager eller besøger Narnia, men i stedet omhandler væsner fra Narnia universet, som rejser fra ét land i Narnia universet til et andet land i Narnia universet. Selvom Susan, Lucy og Edmund medvirker i bogen, er de ikke hovedpersoner, og optræder som deres voksne udgaver, mens de stadig er konger og dronninger over Narnia.
Dertil har magi stort set ingen rolle i borgen, når man ser bort fra Aslan's rolle. Alle øvrige bøger har magiske væsner eller hændelser i en eller anden form.

Narnia
Børnebøger
Litteratur i 1954
Slamboree 1995

Slamboree 1995 var en pay-per-view inden for wrestling, der blev afholdt af WCW, og vist 21. maj 1995. Den foregik i St. Petersborg, USA.

Vigtigste kampe 

 WCW World Tag Team Championships: Nasty Boys besejrede Harlem Heat
 Nasty Boys tog titlerne fra de regerende mestre.

 Kevin Sullivan besejrede The Man with No Name Name

 Sting besejrede Big Bubba Rogers
 Sting fik Big Bubba til at give op.

 Hulk Hogan og Randy Savage besejrede Ric Flair og Vader
 Den 11-dobbelte verdensmester, Ric Flair, vendte tilbage til ringen. Ric Flair teamede op sammen med tidligere rival, Vader, men de tabte kampen til Megapowers.

Wrestling
Wrestling i 1995
Uncensored (1995)

Uncensored 1995 var en pay-per-view inden for wrestling, afholdt af WCW, og vist 19. marts 1995. Den foregik i Tupelo, USA.

Vigtigste kampe 

 Bokser vs. wrestler match: Johnny B. Badd besejrede Arn Anderson
 Johnny B. Badd knockouttede Arn Anderson i tredje runde.

 Randy Savage besejrede Avalanche
 Avalanche blev diskvalificeret, da Ric Flair, klædt ud som kvinde, kom ind ude fra publikum og angreb Savage. 

 Big Bubba Rogers besejrede Sting
 Sting blev skadet tidligt i kampen og blev overraskende besejret. 

 Nasty Boys besejrede Harlem Heat

 Leather Strap Match: Hulk Hogan (med Jimmy Hart og Renegade) besejrede Vader (med Ric Flair)
 Det gjaldt om at trække sin modstander eller hans manager rundt i alle fire ringhjørner. Vader var tæt på at vinde, da Ric Flair ville have Vader til at springe fra toprebet og ned på Hogan, der lå under en stol. Hogan flyttede sig og nåede at få Flair med rundt inden Vader kom til undsætning.

Wrestling
Wrestling i 1995
Backronym

Begrebet backronym [] betegner et akronym eller en forkortelse, der har fået en ny betydning. Backronym er en ordkombination af „tilbage“ (engelsk back) og akronym (engelsk acronym).

Mange backronymer er også apronymer, det vil sige akronymer der danner et normalt ord. Især i marketingkredse leder man først efter et passende ord og danner derefter det tilsvarende akronym, fordi et eksisterende ord nemmere huskes.

Sommetider bliver backronymer også dannet af ord, der oprindeligt var forkortelser; et eksempel er programmeringssproget Perl.

Eksempler 

 GSM – „Global System for Mobile Communications“ – oprindelig „Groupe Spécial Mobile“ (efter Forskningsgruppen)
 ICE – „Intercity Express“ – oprindelig „Intercity Experimental“
 ISDN – „Integrated Services Digital Network“ – oprindelig „Integriertes Sprach- und Datennetz“ (dansk: Integreret tale- og datanet)
 PHP – „PHP: Hypertext Preprocessor“ – oprindelig „Personal Home Page“ (ved omdøbningen opstod et rekursivt akronym)

Humoristisk 

 ARD – „Außer Raum Dresden“ (dansk: bortset fra Dresden-egnen; det skulle henvise til at der i det tidligere Østtyskland kunne ses vesttysk fjernsyn næsten overalt bortset fra denne region grundet geologiske forhold)
 NSA – „No Such Agency“ (dansk: Ingen sådan myndighed, en hentydning til at myndigheden var ikke-eksisterende – af sikkerhedsgrunde måtte ingen vide, at den overhovedet eksisterede eller hvad den arbejdede med)
 NTSC – „Never The Same Color“ (dansk: Aldrig den samme farve, hentyder til farveskift i det amerikanske fjernsynssystem)
 PCMCIA – „People Can't Memorize Computer Industry Acronyms“ (dansk: Folk kan ikke huske computerindustriens forkortelser)

Referencer

Ordtyper
Kaffeerstatning

Kaffeerstatning eller kaffesurrogat er et ristet produkt, typisk af cikorierod, blandet med rug og sukkerroe. Kaffeerstatning kan enten anvendes som fuld erstatning for kaffe eller opblandet med kaffe.

Når man tilsætter varmt vand til kaffeerstatningen fås et brunligt udtræk. Kaffeerstatning kan ligeledes fremstilles af figner, byg (malt), majs og flere andre planters frugter eller rødder. Også mælkebøtte har været anvendt i produktionen. Kaffeerstatning anvendtes primært under 2. verdenskrig, hvor der var rationering på mange produkter, herunder kaffe. De førende mærker herhjemme var Rich's (markedsført af De Danske Cichoriefabriker) og Danmark. 

Ud over at kaffeerstatningen er billigere, har den den potentielle fordel, at erstatningen ikke indeholder koffein.
Kvartbølgetransformator

Kvartbølgetransformator betegner inden for radio- og TV-teknikken en dobbeltleder, typisk et stykke antennekabel eller to parallelle metalstænger, der forbinder f.eks. et kabel med en radioantenne.

Kvartbølgetransformatoren har en længde, der er 1/4 af bølgelængden for det signal, den passer til, minus en procentdel afhængigt af den forsinkelse, som den medfører for det højfrekvente signal.
Formålet er at give impedanstilpasning mellem de to enheder, den forbinder.

Kilde 
TV- og FM-antenner af Jan Fialla, 1967.
Beslægtet med en såkaldt kvartbølgestub, der fremstilles af et stykke kabel, omtalt i "Vejen til Sendetilladelsen" udgivet af Eksperimenterende Danske Radioamatører.

Transformatorer
Elektroniske komponenter
Pontisk eg

 
Pontisk eg eller Armensk Eg (Quercus pontica) er et lille, løvfældende træ eller en stor busk. Væksten er først bredt kegleformet, men den bliver senere mere rund og tæt. Hovedgrenene er usædvanligt tykke med en opstigende eller opret vækst.

Beskrivelse 
Barken er først glat og kantet i grønt eller lysebrunt. Kort efter bliver den grå og opsprækkende. Gamle grene og stammer kan have en furet bark. Knopperne er spredt stillede, og de er usædvanligt store, lysebrune og kantede. 

Bladene er meget store, ovale til omvendt ægformede. Randen er tandet, og oversiden er græsgrøn, læderagtig og blank, mens undersiden er grågrøn. Høstfarven er klart gul til brunligt gul. Blomstringen sker i forbindelse med løvspringet i maj, og den består af hanlige blomster i lange, hængende rakler og hunblomster, der sidder få sammen tæt på skuddet. Frugterne er nødder, der sidder i en åben skål ("agern").

Rodnettet består af en dybtgående pælerod med kraftige, ligeledes dybtgående siderødder.

Højde x bredde og årlig tilvækst: 5 x 5 m (10 x 10 cm/år). Tallene er gennemsnitstal beregnet for en 25-årig vækstperiode.

Hjemsted 
Som navnet siger, hører denne Eg hjemme på Kaukasusbjergenes sydskråninger og i de Pontiske bjerge. Den forekommer i nedbørsrige egne på skrånende, veldrænet bund. 

Camili biosfærereservatet, som ligger nær Borçka i Artvinprovinsen, det nordøstlige Tyrkiet, rummer subalpine skove, og her vokser arten sammen med bl.a. Acer trautvetteri (en art af løn), blåbær, ene, revling, almindelig røn, Betula litwinowii, B. medwediewii og B. recurvata (tre arter af birk), bjerganemone, Daphne glomerata (en art af dafne), havegaltetand, hindbær, kaukasisk ensian, kaukasisk ærenpris, Lonicera caucasica (en art af gedeblad), pibekvalkved, Rhododendron caucasicum (en art af rododendron), Ribes biebersteinii (en art fra ribs-slægten), russisk skilla og skærmrøn

Note 

Træer
Eg
Philip Larsen

Philip Elzer Gade Larsen (født 7. december 1989, i Esbjerg) er en dansk ishockeyspiller, der spiller for den russiske klub Salavat Julajev Ufa i KHL. Hans foretrukne position på isen er back.

Philip Larsen fik sin ishockeyopvækst i Esbjerg inden han som 15-årig skiftede til Rögle BK i Sverige. Her spillede han på Rögles juniorhold inden han d. 9. oktober 2005 fik sin seniordebut for Rögle i en kamp i Allsvenskan mod Nybro Vikings, en kamp som Rögle vandt 3-0. Derved blev Larsen den yngste spiller nogensinde i Allsvenskan.

Inden sæsonen 2006-07 skiftede han til Frölunda HC. Efter at have tilbragt første halvdel af sæsonen på Frölundas juniorhold debuterede Philip Larsen d. 24. februar 2007 i Elitserien for Frölunda i en 8-2 sejr over HV71. Efter sæsonen 2006-07 forlængede Philip Larsen sin kontrakt med Frölunda og han var en fast del af seniortruppen i sæsonen 2007-08.

Philip Larsen deltog for Danmark ved Junior-VM i ishockey 2008. Her blev det til 1 mål og 1 assist for i alt 2 points i 6 kampe.

Larsen bliver af mange betragtet som et af de største backtalenter i Sverige.

Philip Larsen blev draftet af Dallas Stars som nr. 149 i alt i NHL's draft i 2008 og underskrev i april 2009 en tre-årig kontrakt med Dallas. Efter deltagelse i Dallas' træningslejr blev Larsen udlånt til Frölunda og spillede således sæsonen 2009-10 i Sverige.

Efter afslutningen af den svenske sæson blev Larsen kaldt tilbage til Dallas hvor han den sidste uge af grundspillet trænede med NHL-holdet. Larsen debuterede for Dallas d. 8. april 2010 mod Anaheim Ducks. Han noteredes ikke for nogen point i sin debut hvor han efter små 12 minutters istid havde en +/--statistik på +1. Med sin debut blev Larsen den første danske back i NHL

Eksterne henvisninger 

 Philip Larsens officielle website
 Philip Larsen på eliteprospects.com
 Philip Larsens statistik fra eurohockey.net

Ishockeyspillere fra Danmark
NHL-spillere
Personer fra Esbjerg
Horsens Gymnasium

Horsens Gymnasium var det yngste gymnasium i Horsens. Det blev oprettet i 1980 under navnet Amtsgymnasiet i Horsens. Senere blev navnet Horsens Amtsgymnasium indtil overgangen til selveje pr. 1. januar 2007. Horsens Gymnasium og Horsens Statsskole er pr. d. 14. januar 2020 fusioneret til et storgymnasium, Horsens Gymnasium & HF. Skolen er fordelt på 2 adresser, mens udvidelsen sker på Studentervænget 2. Fredag den. 15 oktober 2021 var det sidste skole dag på Højen. Eleverne og lærerne holdte en sidste såkaldt "fredagscafe", hvor de efter efterårsferien flyttede ud til den nye skole.

Eksterne henvisninger 
 Skolens hjemmeside

Gymnasier i Danmark
Gymnasium
Etableret i 1980
Gymnasium
Emil Holm (sanger)

Rasmus Emil Holm (født 13. februar 1867 i København, død 2. november 1950 på Frederiksberg) var en dansk sanger og Statsradiofoniens (nu DR) første chef, idet han var driftsleder 1925-1937.

Han var søn af grosserer, skibsreder H.P.I. Holm og hustru f. Hansen og blev først uddannet købmand. Siden kom han på Hornemans musikkonservatorium og hos Fritz Arlberg i Stockholm. Han debuterede som koncertsanger i Musikforeningen 4. marts 1892. Derefter var han operasanger på Det Kgl. Teater (debut som landgreven i Tannhäuser) og rejste til Tyskland, hvor han fik ansættelse på Hofoperaen i Dresden, i Chemnitz og Leipzig. Han indgik i Wagner-festspillene under Cosima Wagners ledelse 1893. 1893-96 var han på Nürnbergs Opera og 1896-98 var han tilbage på Det Kgl. Teater. Holm var i Breslau 1898, Düsseldorf 1899 og var 1901-1914 ved Den kgl. Hofopera i Stuttgart, Württemberg, hvor han blev Kongelig kammersanger.

Hans store musikinteresse afspejler sig bl.a. i at han tog initiativ til oprettelsen af DR Radiosymfoniorkestret og af torsdagskoncerterne. Han var en stærk og visionær leder der lagde grundlaget for Danmarks Radios musikalsk-kulturelle infrastruktur. Da Radiosymfoniorkestret fyldte 75 år i år 2000 udkom 2-bindsværket Holms vision skrevet af Martin Granau.

Han var formand for Dansk Solist-Forbund 1920-25 og blev æresmedlem 1925. Han var Ridder af Dannebrog og havde modtaget udenlandske ordener.

For yderligere at hædre DRs karismatiske grundlægger har man givet DR Byen i Ørestaden adressen Emil Holms Kanal. Emil Holm var svoger for musikkritikeren og komponisten Ferdinand Pfohl.

Han er begravet på Bispebjerg Kirkegård.

Kilder 
 Kraks Blå Bog 1929
 Holger Jerrild, "Hos Kammersanger Emil Holm", s. 488-497 i: Gads Danske Magasin, 1932.
 Emil Holm, Erindringer og Tidsbilleder fra Midten af forrige Aarhundrede til vor Tid, Berlingske Forlag, Kobenhavn 1938

Eksterne henvisninger 
 

Erhvervsfolk fra Danmark
Sangere fra Danmark
Riddere af Dannebrog
Kongelige kammersangere
Ansatte i DR
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Emil 03
Å Å

Vandløbet Å Å findes på det sydvestlige Fyn. Det dræner især området mellem Dreslette og Snave samt Ulvemosehule Skov. Åen løber ud i det sydlige Lillebælt, nærmere betegnet Åkrog Bugt syd for Assens.

Stednavnet Å er specielt ved at bestå af kun et bogstav.

Vandløb i Danmark
Lokaliteter i Assens Kommune
Baskerlandet Rundt 2007

Baskerlandet Rundt 2007 var den 47. udgave af Baskerlandet Rundt. Løbet gik over seks etaper fra 9. til 14. april 2007.

Juan José Cobo vandt sammenlagt foran Ángel Vicioso
og Samuel Sánchez.

Etaperne

1. etape, 9. april, Urretxu–Urretxu, 139 km

2. etape, 10. april, Urretxu–Karrantza, 191.5 km

3. etape, 11. april, Karrantza–Vitoria-Gasteiz, 173 km

4. etape, 12. april, Vitoria-Gasteiz–Lekunberri, 173 km

5. etape, 13. april, Lekunberri–Oiartzun, 173 km

6. etape, 14. april, Oiartzun–Oiartzun (Enkeltstart), 14 km

Sammenlagt

Samlede stilling

Bjergkonkurrencen

Pointkonkurrencen

Regularidad konkurrencen

Holdkonkurrencen

Trøjerne dag for dag 

UCI ProTour 2007
2007
Pienza

Pienza er en by i Toscana i Italien med ca. 2.200 indbyggere. Den ligger på et højdedrag med flot udsigt ud over dalen, Val d'Orcia.

Byen var indtil 1462 en landsby med navnet Corsignana. I 1405 fødtes Enea Silvio Piccolomini i byen. Han blev i 1458 valgt til pave under navnet Pius II, og han besluttede, at hans fødeby skulle omdannes til en ny by fuldstændigt opbygget efter renæssancens idealer. Byggearbejdet stod på i omkring to år. Omkring byens centrale plads, Piazza Piccolomini, blev der bygget en domkirke og ved siden af den et pavepalads, Palazzo Piccolomini, og overfor dette endnu et palads, bispepaladset Palazzo Vescovile, der dog først er opført efter Pius II's død i 1464. På pladsens fjerde side ligger byens rådhus, Palazzo Comunale, med en åben loggia foran. Herudover blev der nyopført mange bygnnger i byen og gadenettet blev omlagt efter renæssancens idealer om større åbenhed og regelmæssighed.

Pienza blev i 1996 optaget på UNESCO's liste over verdenskulturarv, fordi den repræsenterer et af de første forsøg på at skabe en idealby efter renæssancens idealer, og i vore dage fortsat fremtræder i sin oprindelige skikkelse.

Byer i Toscana
Verdensarvsområder i Italien
Siena (provins)
Liouvilles sætning

Liouvilles sætning i kompleks analyse siger, at enhver begrænset hel funktion må være konstant. Det vil sige, at enhver holomorf funktion f, for hvilken der findes et reelt tal M, så |f(z)| ≤ M for alle z i C er konstant.

Liouvilles sætning kan anvendes til at give et elegant og kort bevis for algebraens fundamentalsætning.

Sætningen forbedres betragteligt af Picards sætning, der siger, at enhver hel funktion, hvis billede udelader mindst to komplekse tal, må være konstant.

Bevis 
Givet en begrænset hel funktion f haves for f Taylorudviklingen
 
om 0, og ifølge Cauchys integralformel gælder
 
hvor Cr er cirklen om 0 med radius r > 0. Ved at flytte absolutværdien ind i integralet, fås
 
Bruges nu antagelsen, at |f(z)| ≤ M for alle z, og det faktum, at |z| = r på cirklen Cr, fås

Da er, 
 
Lad nu r gå mod uendelig, så cirklen Cr bliver større. Hvis k er større end 0, vil M/rk gå mod 0, og ak må være nul.

Hvis imidlertid k = 0, er r0 = 1 (r ≠ 0 når r går mod uendelig), så a0 er det eneste led i Taylorrækken, hvilket netop er påstanden.

Se også
 Joseph Liouville

Eksterne henvisninger
Liouville's theorem på PlanetMath
 Eric W. Weisstein, Liouville’s Boundedness Theorem på MathWorld

Kompleks analyse
Matematiske sætninger
Matematiske beviser
Tjekkisk pindsvin

Tjekkiske pindsvin er kampvognsspærringer lavet af I-bjælker eller kraftigt vinkeljern. Benævnes nogle gange fejlagtigt som spanske ryttere. De blev blandt andet brugt i 2. verdenskrig i Normandiet, hvor de allierede skulle i land. Tyskerne brugte dem til at standse køretøjerne ved stranden. 

De benyttes stadig i et vist omfang i bl.a. det danske forsvar.

Referencer 

Militær
Fæstningsanlæg
Bjarkøy

Bjarkøy kommune (samisk Bjarkøy gielda) er en tidligere kommune i Troms fylke i Norge, og var den mindste kommune i fylket. Den blev lagt sammen med Harstad 1. januar 2013.
Bjarkøy er en ø som er kendt i historien og nævnt i Snorres kongesagaer. Dette var hjemstedet til Tore Hund og hans søster Sigrid Toresdatter.

Værtskommune for Farmen 
Innspillingen af den norske udgave af realityshowet Farmen, som blev vist på TV 2 Norge i 2003, foregik i Horsevika på Grytøy i Bjarkøy Kommune.

Eksterne henvisninger 

 http://www.kulturnett.no/geografisknavigering/geografisknavigering_visning.jsp?fylke=T933162&kommune=T955954[ Kultur i Bjarkøy på kort]  fra Kulturnett.no

Kommuner i Troms
Dyrøy

Dyrøy kommune (samisk: Divrráid gielda) ligger i Troms og Finnmark fylke i Norge. Kommunens administration ligger i den lille by Brøstadbotn. En del af kommunen ligger på øen Dyrøya , som er forbundet til fastlandet med Dyrøybroen. Den grænser i nordøst til Sørreisa, og i syd til Salangen. Over Tranøyfjorden og Solbergfjorden i nordøst ligger Senja med Tranøy kommune.

Kendte dyrøyværinger 
 Arvid Hanssen (1932–1998), poet og prosaforfatter

Tusenårssted 
Kommunens tusenårssted er Elvetun, med grundskole, kultursal og idrætshal.

Eksterne henvisninger 

 Kultur i Dyrøy på kort fra Kulturnett.no

Kommuner i Troms
 
Kommuner i Troms og Finnmark
Locomotion

Locomotion er et computerspil der handler om infrastruktur, dvs. skibe, fly, toge, busser og lastbiler. Det går i sin enkelhed ud på at etablere transportruter fra en udbyder til en efterspørger. Jo hurtigere man kan fragte godset eller passagererne jo flere penge modtager man. Spillet har en real-life økonomi som fluktuerer. En transportrute kunne f.eks. være at fragte kul fra en kulmine til et kraftværk eller passagerer fra en by til en anden.

Som spiller skal man selv udføre anlægsarbejdet for lånte penge, som der naturligvis betales renter af. Ligeledes betaler man for anlægsarbejdet. Konstruktionen foretages i en af de mange scenarier der følger med. Man kan også designe sine egne scenarier.

Computerspil fra 2004
Økonomiske simulationsspil
Windows-spil